**ส่วนราชการ** กรมส่งเสริมการปกครองท้องถิ่น (กองการเลือกตั้งท้องถิ่น) โทรศัพท์ ๐๒-๒๔๑-๙๐๐๐ ต่อ ๒๓๗๒-๓

**บันทึกข้อความ**

**ที่** มท ๐๘๑๘.2/ว **วันที่**  พฤษภาคม 2566

**เรื่อง** รายงานการพิจารณาศึกษาเรื่อง “แนวทางการขับเคลื่อนศูนย์ส่งเสริมพัฒนาประชาธิปไตย (ศส.ปชต.)”

เรียน ท้องถิ่นจังหวัด ทุกจังหวัด

ด้วยคณะกรรมาธิการการพัฒนาการเมืองและการมีส่วนร่วมของประชาชน วุฒิสภา ได้จัดทำรายงาน การพิจารณาศึกษาเรื่อง “แนวทางการขับเคลื่อนศูนย์ส่งเสริมพัฒนาประชาธิปไตย (ศส.ปชต.)” โดยมีวัตถุประสงค์ เพื่อศึกษาแนวทางการดำเนินการ สภาพปัญหาและอุปสรรคในการดำเนินงานของศูนย์ส่งเสริมพัฒนาประชาธิปไตย (ศส.ปชต.) และจัดทำข้อเสนอแนะแนวทางการพัฒนาศักยภาพและเสริมสร้างความเข้มแข็ง ศูนย์ส่งเสริมพัฒนาประชาธิปไตย (ศส.ปชต.) เพื่อเป็นการส่งเสริมและสนับสนุนการพัฒนาการเมือง การปกครองในระบอบประชาธิปไตยอันมีพระมหากษัตริย์ทรงเป็นประมุขให้มีความเข้มแข็งและยั่งยืนต่อไปในอนาคต คณะกรรมาธิการการพัฒนาการเมืองและการมีส่วนร่วมของประชาชน วุฒิสภา จึงมอบรายงานการพิจารณาศึกษา เรื่อง “แนวทางการขับเคลื่อนศูนย์ส่งเสริมพัฒนาประชาธิปไตย (ศส.ปชต.)” จำนวน 85 เล่ม ให้กรมส่งเสริมการปกครองท้องถิ่นนำไปใช้ในการขับเคลื่อนศูนย์ส่งเสริมพัฒนาประชาธิปไตย (ศส.ปชต.) และส่งมอบไปยังสำนักงานส่งเสริมการปกครองท้องถิ่นจังหวัดต่อไป รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนศูนย์ส่งเสริมพัฒนาประชาธิปไตย (ศส.ปชต.) เป็นไปด้วยความเรียบร้อย จึงขอมอบรายงานการพิจารณาศึกษา เรื่อง “แนวทาง การขับเคลื่อนศูนย์ส่งเสริมพัฒนาประชาธิปไตย (ศส.ปชต.)” ของคณะกรรมาธิการการพัฒนาการเมืองและการมีส่วนร่วมของประชาชน วุฒิสภา จำนวน 1 เล่ม เพื่อนำไปใช้ในการขับเคลื่อนศูนย์ส่งเสริมพัฒนาประชาธิปไตย (ศส.ปชต.) ต่อไป

จึงเรียนมาเพื่อพิจารณา

อธิบดีกรมส่งเสริมการปกครองท้องถิ่น

ผอ.กต. .............................. 11 พ.ค. 66

หน.ก. ............................. 11 พ.ค. 66